b'\n_START_ARTICLE_\nPravarde Di\xc4\x8dkis\n_START_SECTION_\nTurinys\n_START_PARAGRAPH_\nInspektorius Rizo, pravarde Di\xc4\x8dkis, nesine\xc5\xa1ioja ginklo ir labiau pasikliauna savo fizine j\xc4\x97ga. Jis turi savo informatorius, pa\xc5\xbe\xc4\xafsta daugel\xc4\xaf miesto nusikalt\xc4\x97li\xc5\xb3, kurie j\xc4\xaf taip pat gerbia d\xc4\x97l s\xc4\x85\xc5\xbeiningumo._NEWLINE_Tuo metu, kai policijai ima vadovauti naujas komisaras Tabasi, mieste padaug\xc4\x97ja nusikaltim\xc5\xb3, susijusi\xc5\xb3 su narkotikais. Rizo i\xc5\xa1siai\xc5\xa1kina, kad tai Marselio mafija, ketinanti savo teritorij\xc4\x85 i\xc5\xa1pl\xc4\x97sti \xc4\xaf Neapol\xc4\xaf ir tam pasitelkusi vien\xc4\x85 i\xc5\xa1 Kamoros mafijos \xc5\xa1ul\xc5\xb3 Baron\xc4\x85. Rizo suima j\xc4\xaf, ta\xc4\x8diau u\xc5\xbe \xc4\xafgaliojim\xc5\xb3 vir\xc5\xa1ijim\xc4\x85 pa\xc5\xa1alinamas i\xc5\xa1 tarnybos. Matydamas, kad vienas nieko nenuveiks, Rizo kreipiasi \xc4\xaf likusius Kamoros vadus, siekdamas j\xc5\xb3 pagalbos neleisti mieste plisti narkotikams. \xc5\xa0ie sutinka pad\xc4\x97ti ir netrukus jie suranda bei sunaikina laboratorij\xc4\x85, o Rizo perima milijono vert\xc4\x97s narkotik\xc5\xb3 krovin\xc4\xaf._NEWLINE_Marselio atstovai pa\xc5\xa1alina Baron\xc4\x85, \xc4\xafkal\xc4\x8dius nukreipdami \xc4\xaf Rizo. \xc5\xa0is priverstas sprukti ir nuo policijos, \xc4\xaftardamas, kad naujasis komisaras gali b\xc5\xabti i\xc5\xa1vien su nusikalt\xc4\x97liais.'